จงสรุปบทความเรื่อง ใบ 50 ทวิ สำคัญแค่ไหน ใช้ยื่นลดหย่อนภาษีออนไลน์อย่างไร ให้ด้วยค่ะ
ใบ 50 ทวิ หรือหนังสือรับรองการหักภาษี ณ ที่จ่าย เป็นเอกสารที่ใช้เป็นหลักฐานในการยื่นภาษีทุกปี หน้าที่ตามกฎหมายที่ต้องทำ สำหรับมือใหม่ที่ยังไม่ค่อยเข้าใจเรื่องภาษี มาทำความเข้าใจกันตั้งแต่ขั้นพื้นฐาน ใบ 50 ทวิคืออะไร สำคัญและมีประโยชน์อย่างไรบ้าง อ่านหัวข้อที่คุณสนใจ  ใบ 50 ทวิ คืออะไร ใบ 50 ทวิ หรือหนังสือรับรองการหักภาษี ณ ที่จ่าย ตามมาตรา 50 ทวิ แห่งประมวลรัษฎากร คือ หนังสือที่ผู้จ่ายเงินซึ่งได้ทำการหักภาษี ณ ที่จ่าย ออกให้กับผู้รับเงินซึ่งถูกหักภาษี ณ ที่จ่าย ไว้เป็นหลักฐานการหักภาษี อาจถูกเรียกได้หลายแบบ เช่น ใบ 50 ทวิ, ใบหัก ณ ที่จ่าย และหนังสือรับรอง 50 ทวิ สำหรับผู้รายได้ต้องจ่ายภาษี แต่หากรัฐเก็บภาษีทีเดียวปีละครั้ง ก็อาจจะเป็นภาระก้อนใหญ่เกินไปสำหรับผู้จ่ายภาษี หรือเกิดการเลี่ยงภาษีขึ้นมา จึงมีการหักถาษีส่วนหนึ่งจากรายได้ หรือที่เรียกว่าภาษีหัก ณ ที่จ่าย ซึ่งรายละเอียดการหักภาษีจะระบุไว้ในใบ 50 ทวิ ใบ 50 ทวิ จะได้รับเมื่อไหร่ ออกภายในวันที่ 15 กุมภาพันธ์ของปี ถัดจากปีที่มีการหัก ณ ที่จ่าย ในกรณีที่ผู้ถูกหักภาษี ณ ที่จ่าย ออกจากงานระหว่างปี ใบ 50 ทวิ จะถูกออกให้แก่ภายใน 1 เดือน นับตั้งแต่วันที่ออกจากงาน ออกในทันทีทุกครั้งที่มีการหักภาษี ณ ที่จ่าย ใบ 50 ทวิ เป็นเอกสารสำคัญที่ผู้มีรายได้ทุกคนต้องใช้ในการคำนวณภาษี และเป็นหลักฐานในการยื่นแบบภาษีเงินได้บุคคลประจำปี (ภ.ง.ด. 91/90) ดังนั้น หากเลยกำหนดที่ควรจะได้ใบ 50 ทวิจากบริษัท แนะนำให้รีบติดต่อสอบถามแผนกบุคคลทันที หรือกรณีฟรีแลนซ์ติดต่อผู้จ่ายเงิน ใบ 50 ทวิ สำคัญอย่างไร ใบ 50 ทวิ แต่ละใบ จะมีมูลค่าเท่ากับภาษี หัก ณ ที่จ่าย ที่ระบุ ดังนั้น เมื่อได้รับใบ 50 ทวิ มาแล้ว จึงต้องมีการตรวจสอบความถูกต้อง ดังนี้ 1. ตรวจสอบจำนวน โดยจะต้องได้รับใบ 50 ทวิ 2 ฉบับ ที่มีข้อความกำกับทั้ง 2 ฉบับเหมือนกัน ตรงตามที่กรมสรรพากรกำหนด 2. ตรวจสอบความถูกต้อง หากข้อมูลไม่ถูกต้องอาจเกิดปัญหาตอนนำไปใช้ลดหย่อนภาษี หรือขอคืนภาษีตอนสิ้นปีได้ ใบ 50 ทวิ มีประโยชน์อย่างไร 1. สามารถนำไปยื่นแบบภาษีเงินได้บุคคลประจำปี (ภ.ง.ด. 91/90) กับกรมสรรพากร เพื่อลดหย่อนภาษีที่ต้องชำระตอนสิ้นปีได้ หรือในกรณีที่ภาษีที่ถูกหัก ณ ที่จ่ายไปน้อยกว่าที่ต้องจ่ายจริง ก็จะต้องมีการจ่ายภาษีเพิ่ม 2. ในกรณีที่ถูกหักภาษีไว้มากกว่าจำนวนภาษีที่ต้องชำระทั้งปี ก็สามารถใช้ใบ 50 ทวิ ยื่นเพื่อขอคืนภาษีได้ นอกจากใบ 50 ทวิ จะเป็นหลักฐานประกอบการยื่นภาษีแล้ว ในบางกรณียังสามารถนำไปใช้เป็นหลักฐานแสดงฐานะหรือความมั่นคงทางการเงินแก่สถาบันการเงิน เช่น ขอทำบัตรเครดิต สำหรับผู้ประกอบอาชีพอิสระหรือฟรีแลนซ์ ใบ 50 ทวิ จึงถือเป็นหนึ่งในเอกสารสำคัญที่เมื่อได้รับมาแล้ว ต้องเก็บไว้ให้ดี ตรวจสอบการยื่นภาษี ภ.ง.ด.90, ภ.ง.ด.91 ทำไมขอคืนภาษี แต่ไม่ได้รับเงิน
ขอคืนภาษีไปแล้ว แต่ยังไม่ได้รับเงินเสียที กรณีแบบนี้ทำอย่างไรได้บ้าง หาคำตอบได้จากบทความนี้  ตรวจสอบการยื่นภาษี ภ.ง.ด.90, ภ.ง.ด.91 ทำไมขอคืนภาษี แต่ไม่ได้รับเงิน
ขอคืนภาษีไปแล้ว แต่ยังไม่ได้รับเงินเสียที กรณีแบบนี้ทำอย่างไรได้บ้าง หาคำตอบได้จากบทความนี้ ขอคืนภาษีไปแล้ว แต่ยังไม่ได้รับเงินเสียที กรณีแบบนี้ทำอย่างไรได้บ้าง หาคำตอบได้จากบทความนี้ ใบ 50 ทวิ หาย ทำอย่างไร ในกรณีที่ได้รับใบ 50 ทวิ มาแล้ว แต่ทำหาย การขอใบ 50 ทวิ ใบใหม่ จะต้องติดต่อขอรับจากผู้จ่ายเงินเท่านั้น ไม่สามารถติดต่อขอที่กรมสรรพากร ตามที่หลายคนยังเข้าใจผิดกัน หรือหากใบ 50 ทวิ ฉีกขาด/ชำรุด ผู้รับเงินสามารถขอให้ผู้จ่ายเงินออกใบแทนใบ 50 ทวิให้ได้ โดยถ่ายเอกสาร หรือพิมพ์เอกสารสําเนาคู่ฉบับ ซึ่งผู้ออกใบ 50 ทวิ เก็บไว้ และเขียนข้อความว่า "ใบแทน" ไว้ด้านบนของเอกสาร จากนั้นลงลายมือชื่อรับรอง ยื่นภาษีออนไลน์ ยื่นแบบผ่านอินเทอร์เน็ต ดีอย่างไร กรมสรรพากรได้จัดทำระบบการยื่นภาษีแบบออนไลน์ เพื่อให้บริการประชาชนสามารถยื่นภาษีได้สะดวกยิ่งขึ้น ผ่าน E-FILING ตลอด 24 ชั่วโมง ซึ่งช่วยอำนวยความสะดวกและยังมีประโยชน์ ดังนี้ 1. ประหยัดพลังงาน เวลา และค่าใช้จ่าย ในการเดินทางไปยื่นแบบและชำระภาษี ที่สำนักงานสรรพากรพื้นที่สาขา 2. โปรแกรมช่วยตรวจสอบข้อมูลขั้นต้น ตามที่กรอกไว้ในแบบแสดงรายการ หากพบข้อมูลที่ผิดพลาดในบางกรณีระบบจะแจ้งรายการเตือนให้ทราบทันที 3. ได้รับสิทธิพิเศษให้ขยายเวลายื่นแบบแสดงรายการและชำระภาษีออกไปอีก 8 วัน นับตั้งแต่วันสุดท้ายของกำหนดเวลายื่นแบบทุกประเภท ในระหว่างวันที่ 1 กุมภาพันธ์ 2564-31 มกราคม 2567 และหากวันสุดท้ายตรงกับวันหยุดราชการ ให้ขยายเวลายื่นแบบ และชำระภาษีออกไปอีก 1 วัน ในปี 2566 สามารถยื่นออนไลน์ได้จนถึงวันที่ 10 เมษายน 2566 4. ได้รับสิทธิพิเศษคืนเงินภาษีมูลค่าเพิ่ม คืนเร็วภายใน 15-30 วัน 5. เปิดบริการไม่เว้นวันหยุดราชการ – บริการยื่นแบบ – บริการชำระภาษี ใบ 50 ทวิ เป็นเอกสารแสดงความสามารถทางการเงิน กรณีขอสินเชื่อบ้าน-คอนโดกับทางธนาคาร สำหรับใครที่วางแผนขอสินเชื่อบ้านให้ผ่านฉลุย นอกจากเอกสารทั่วไปแล้ว เอกสารแสดงรายได้ หรือใบ 50 ทวิ ก็ต้องเตรียมให้พร้อม สนใจรับบทความดีดี อัปเดต ข่าวอสังหาริมทรัพย์ และ อ่านคู่มือซื้อขาย พร้อม รีวิวโครงการคอนโดฯ ใหม่ บ้านใหม่ หลากหลายทำเลและราคา รวมถึง ทำความรู้จักกับทำเลฮอตทั่วกรุง เพื่อเพิ่มความมั่นใจในการซื้อ-ขาย-เช่า
ใบ 50 ทวิ หรือหนังสือรับรองการหักภาษี ณ ที่จ่าย ตามมาตรา 50 ทวิ แห่งประมวลรัษฎากร คือ หนังสือที่ผู้จ่ายเงินซึ่งได้หักภาษี ณ ที่จ่าย ออกให้ผู้รับเงินซึ่งถูกหักภาษี ณ ที่จ่าย ไว้เป็นหลักฐานการหักภาษี สำหรับผู้รายได้ต้องจ่ายภาษี หากรัฐเก็บภาษีทีเดียวปีละครั้ง อาจจะเป็นภาระก้อนใหญ่สำหรับผู้จ่ายภาษี หรือเกิดการเลี่ยงภาษี จึงมีการหักภาษีส่วนหนึ่งจากรายได้ หรือภาษีหัก ณ ที่จ่าย ซึ่งรายละเอียดการหักภาษีจะระบุไว้ในใบ 50 ทวิ
ใบ 50 ทวิ จะได้รับเมื่อไหร่
1. กรณีจ่ายเงินเดือน ออกภายในวันที่ 15 กุมภาพันธ์ของปี ถัดจากปีที่มีการหัก ณ ที่จ่าย ในกรณีที่ผู้ถูกหักภาษี ณ ที่จ่าย ออกจากงานระหว่างปี จะถูกออกให้ภายใน 1 เดือน นับตั้งแต่วันที่ออกจากงาน
2. กรณีจ่ายเงินได้อื่น ๆ หรือฟรีแลนซ์ ออกในทันทีทุกครั้งที่มีการหักภาษี ณ ที่จ่าย
ใบ 50 ทวิ เป็นเอกสารสำคัญที่ผู้มีรายได้ทุกคนต้องใช้คำนวณภาษี และเป็นหลักฐานในการยื่นแบบภาษีเงินได้บุคคลประจำปี หากเลยกำหนดที่ควรจะได้ใบ 50 ทวิ แนะนำให้รีบติดต่อสอบถามแผนกบุคคลทันที หรือกรณีฟรีแลนซ์ติดต่อผู้จ่ายเงิน
ใบ 50 ทวิ สำคัญอย่างไร ในแต่ละใบ นจะมีมูลค่าเท่ากับภาษี หัก ณ ที่จ่าย ที่ระบุ เมื่อได้รับจึงต้องมีการตรวจสอบความถูกต้อง คือ ตรวจสอบจำนวน โดยจะต้องได้รับ 2 ฉบับ ที่มีข้อความกำกับทั้ง 2 ฉบับเหมือนกัน ตรงตามที่กรมสรรพากรกำหนด และตรวจสอบความถูกต้อง หากข้อมูลไม่ถูกต้องอาจเกิดปัญหาตอนนำไปใช้ลดหย่อนภาษี หรือขอคืนภาษีตอนสิ้นปีได้
ใบ 50 ทวิ มีประโยชน์อย่างไร
1. สามารถนำไปยื่นแบบภาษีเงินได้บุคคลประจำปีกับกรมสรรพากร เพื่อลดหย่อนภาษีที่ต้องชำระตอนสิ้นปี
2. ในกรณีที่ถูกหักภาษีมากกว่าจำนวนภาษีที่ต้องชำระทั้งปี สามารถใช้ใบ 50 ทวิ ยื่นเพื่อขอคืนภาษีได้
กฎหมายภาษี